Hrvatski sabor
20041013

Vrlo interesantno je da se tamo govori o ukidanju nulte stope PDV-a, međutim onda nije bilo hrabrosti reći da Europljani ne kuže što je to s PDV-om, što se događa u Hrvatskoj i da li je ta nulta stopa štetna ili dobra. Dakle, ova odredba oko nulte stope PDV-a samo je prenesena iz AVISA u memorandum, ništa drugo. E sada, vrlo interesantno mi radimo u ovom trenutku predpristupni ekonomski program. Pa zar ćemo raditi taj program kontra onoga što piše u AVISU o Hrvatskoj i onda ćemo na takav način ući u Europu. Vrlo interesantno. Financijska policija jasno i glasno. Financijske policije se boje oni kojima smeta red u državi. Prebacili ste trošarine u carinsku upravu i prebacili ste tri obučena djelatnika koji znaju trošarine prije dvije godine. Nikada niste oformili nadzor za trošarine u carinskoj upravi. Od trošarina se ubire 8,5 milijardi kuna u Hrvatskoj.